**Сабақтың тақырыбы: Ат қою ырымдары. (А2)**

**Жаңа сөздермен танысыңыз, жеті сөйлем құрастырыңыз:**

ырым-примета

ертеректе-раньше,в старые времена,

көз тимесін-чтобы не сглазить

мақсат-цель

қисық-кривой

қолбасшы- полководец

пайғамбар-пророк

есейгенше-пока не повзрослеет

ерсі-неприличный

дені сау-здоровый

мұрат-идеал

асыл тас-драгоценный камень

**Мәтінмен танысыңыз:**

**Ырымға байланысты ат қою**

Көбіне қазақтар ырымдап ат қойған. Мысалы, ертеректе бала туысымен ең алғаш кездескен кісінің атын қою дәстүрі болған. Мұны жақсы ырымға балаған. Сәбиге көз тимесін деген мақсатпен мағынасы ерсі есімдерді қойған. Мысалы, Сасық, Қисық, және т.б. Қазірде бұл ырым ескірген. Бұрынырақта балаға қолбасшы, пайғамбар, батырлардың есімін берсе көтере алмай, ауырып қалады деп сенген. Сондықтан ондай есім бергеннің өзінде есейгенше еркелетіп, басқа атпен атаған.

**Сәбиге ат қоюдағы негізгі салт – дәстүрлері:**

**Балаға тіл - көз тимейді деген ниетпен ат қою.**Есімдері: Жаманбай, Қойшыбай, Ошақбай.  
 **Баланың дені сау болуы үшін ат қою.**Есімдері: Тасболат, Тастемір, Шымырбай.  
 **Бала-шағаның өмірі ұзақ болсын деген ниетпен ат қою.**

Есімдері: Жанұзақ, Жүзбай, Жүзжасар, Мыңжасар, Өмірбек, Тоқсанбай, Ұзақбай.  
  
 **Елдің ардақты азаматтарының атын солардай батыр, дана, өнерлі болсын деген ниетпен жаңа туылған балаға ат қою**Есімдері: Абай, Абылай, Ғабит, Жәнібек, Исатай, Қазыбек, Махамбет, Сәбит т. б.  
 **Қыздарға аспан әлемінің, аңдардың, асыл тастардың, қымбат маталардың, нәзік өсімдіктердің атын қою.**Есімдері: Алтын, Жібек, Жұлдыз, Күміс, Құралай, Меруерт, Раушан, Шолпан, т. б.  
  
**Мұрат-мақсатыма жеттім-ау деген ниетпен ат қою.**Есімдері: Арман, Бақыт, Мақсат, Мұрат.  
 **Ұлы жоқ үйде қыз туғанда ат қою.**Есімдері: Болған, Тойған, Ұлбала, Ұлтуған, Ұлмекен, Ұлбосын, Ұлтуар, Ұлжан т. б.  
Толығырақ: <https://massaget.kz/layfstayl/alemtanu/Qazaqstanym/18032/>

Сұрақтарға жауап беріңіздер:

Сіздің есіміңіз қандай мағына білдіреді?

Атыңыз қандай ырымға байланысты қойылған?

Балаларыңызға ат қойғанда неге сүйеніп қойдыңыз?

Сіз қандай қызықты есімдерді естідіңіздер?